ai4bharat/Pralekha huggingface dataset:
وزیراعظم کا دفتر
وزیر خزانہ کے ذریعہ اعلان کردہ اقدامات کے سلسلے میں وزیر اعظم کے ٹوئیٹس
طبی بنیادی ڈھانچے میں نجی سرمایہ کاری کو تقویت
بچوں کے لئے حفظانِ صحت سہولیات کی مضبوطی پر توجہ مرکوز
کاشتکاروں، چھوٹے صنعت کاروں اور آزاد پیشہ افراد کے لئے متعدد پہل قدمیاں
یہ اقدامات اقتصادی سرگرمیوں کو مہمیز کرنے، پیداواریت کو تقویت بہم پہنچانے ،برآمدات میں اضافہ کرنے اور روزگار کے مواقع پیدا کرنے میں مدد فراہم کریں گے: وزیر اعظم
ان اقدامات سے اصلاحات کے لئے حکومت کی جاری عہدبندگی کا اظہار ہوتا ہے: وزیر اعظم
وزیر اعظم جناب نریندر مودی نے کہا ہے کہ آج وزیر خزانہ کے ذریعہ اعلان کردہ اقدامات سے اقتصادی سرگرمیوں کو مہمیز کرنے، پیداواریت کو تقویت بہم پہنچانے، برآمدات میں اضافہ کرنے اور روزگار کے مواقع پیدا کرنے میں مدد حاصل ہوگی۔ انہوں نے حفظانِ صحت، بچوں کے لئے حفظانِ صحت سہولیات، کاشتکاروں، چھوٹے صنعت کاروں اور آزاد پیشہ افراد کے لئے کیے گئے اقدامات کو بھی اجاگر کیا۔
ٹوئیٹس کے ایک سلسلے کے تحت وزیر اعظم مودی نے کہا۔
’’آج وزیر خزانہ @nsitharaman کے ذریعہ اعلان کردہ اقدامات خصوصاً زیری علاقوں میں صحت عامہ سے متعلق سہولیات کو بہتر بنائیں گے، ساتھ ہی طبی بنیادی ڈھانچے میں نجی سرمایہ کاری کو تقویت بہم پہنچانے کے علاوہ اہم انسانی وسائل کو بڑھاوا دیں گے۔ خصوصی توجہ ہمارے بچوں کے لئے حفظانِ صحت سہولیات کو مضبوط بنانے پر مرتکز ہے۔
ہمارے کاشتکاروں کو مدد فراہم کرانے کو اہمیت دی گئی ہے۔ ایسے متعدد اقدامات کا اعلان کیا گیا ہے جو ان کی لاگت میں تخفیف، آمدنیوں میں اضافے اور زرعی سرگرمیوں کی زبردست لچک اور پائیداری کی حمایت کرتے ہیں۔
ہمارے چھوٹے صنعت کاروں اور آزاد پیشہ افراد کے لئے مزید امداد کا اعلان کیا گیا ہے جس کا مقصد ان کی کاروباری سرگرمیوں کو برقرار رکھنے اور انہیں مزید وسعت کے لئے مدد فراہم کرنا ہے۔ سیاحت سے وابستہ افراد کو مدد فراہم کرنے کے لئے مالی تعاون سمیت مختلف اقدامات کیے جا رہے ہیں۔
ان اقدامات سے اقتصادی سرگرمیوں کو مہمیز کرنے، پیداواریت کو تقویت بہم پہنچانے، برآمدات میں اضافے اور روزگار کے مواقع پیدا کرنے میں مدد حاصل ہوگی۔ نتیجے سے مربوط بجلی تقسیم کاری اسکیم اور پی پی پی پروجیکٹوں کے لئے سہل طریقہ کار اور اثاثوں کو منافع بخش بنانے جیسے اقدامات سے اصلاحات کے لئے ہماری حکومت کی جاری عہدبندگی کا اظہار ہوتا ہے۔‘‘
پیکج کے بارے میں وزارت خزانہ کی ریلیز یہاں ملاحظہ کی جا سکتی ہے۔
https://pib.gov.in/PressReleseDetail.aspx?PRID=1730963
وزارات ثقافت
وزارت ثقافت نے آج باتھوکمّا تہوار- تلنگانہ میں منائی جانے والی ایک سالانہ تقریب کا کرتویہ پتھ، انڈیا گیٹ پر اہتما م کیا
باتھوکمّا تہوار تلنگانہ کے لوگوں کی ثقافت اور شناخت کی نمائندگی کرتا ہے اور اس میں گوری دیوی کی شکل میں‘‘زندگی دینے والی’’ مہا گوری کی پوجا شامل ہے
وزارت ثقافت نے آج نئی دہلی کے انڈیا گیٹ کے کرتویہ پتھ پر باتھوکمّا تہوار کی تقریب کا اہتمام کیا۔ اس تقریب میں ثقافت، سیاحت اور ڈونر کے مرکزی وزیر جناب جی کشن ریڈی، وزیر مملکت برائے سیاحت جناب اجے بھٹ اور انتظامی اور قانون نافذ کرنے والے اداروں کی سینئر خواتین افسران اور مختلف سرکاری محکموں کی خواتین اعلیٰ سربراہان نے شرکت کی۔
باتھوکمّا تہوار تلنگانہ میں منائی جانے والی ایک سالانہ تقریب ہے جو نو روز تک جاری رہتی ہے اور نوراتری کے تہوار کے ساتھ کچھ حصوں کااحاطہ کرتی ہے۔ یہ تہوار خطے کے رنگ برنگے پردیسی پھولوں کے ساتھ منایا جاتا ہے اور یہ تلنگانہ کے لوگوں کے اجتماعی جذبے کی علامت ہے۔ اس سال باتھوکما کی تقریبات 25 ستمبر سے 3 اکتوبر تک منائی جارہی ہیں۔
یہ تہوار ہر خاندان کی صحت اور کامیابیوں کے لیے دیوی سے دعا کرنا ہے۔ ہندو گھرانے کی نوجوان خواتین اپنی پسند کے جیون ساتھی کے لیے دیوی سے دعا مانگتی ہیں۔ باتھوکمّا کا مطلب ہے ‘‘ماں دیوی زندگی میں آتی ہے’’۔ یہ تلنگانہ کے لوگوں کی ثقافت اور شناخت کی نمائندگی کرتا ہے اور اس میں گوری دیوی  کی شکل میں مہا گوری – ‘‘زندگی دینے والی’’ کی پوجا کی جاتی ہے۔
اس تہوار میں نوجوان خواتین شامل ہیں جو پھولوں کو ڈھیروں میں ترتیب دیتی ہیں اور جشن شروع کرنے کے لیے رنگولی بناتی ہیں۔ تیاریوں میں مدد کرتے ہوئے جیسے کہ میریگولڈ، لوٹس، سیننا جیسے مختلف پھول جمع کر کے مرد بھی اس تہوار کو منانے میں مدد کرتے ہیں۔ کچھ خواتین چند پھولوں کو فعال رنگوں میں ڈبوتی ہیں اور پھر انہیں ایک چوڑی پلیٹ میں ترتیب دے کر ایک ڈھیر میں رکھ دیتی ہیں۔ اس تہوار کی رسومات ہندو خواتین بالخصوص نوجوان لڑکیاں ادا کرتی ہیں جو بڑی تعداد میں شام کے وقت اپنے مقامی علاقوں میں ایک جگہ جمع ہوتی ہیں۔ ایک دائرہ بنا کر وہ پھر رسم ادا کرتی ہیں جس میں وہ ایک لوک گیت گاتی ہیں اور باتھوکما کے گرد گھومتی ہیں، جبکہ اس وقت تالیاں بجاتی ہیں اور ہم آہنگ قدموں کے ساتھ چلتی ہیں۔ یہ پوری کارکردگی ان کے خاندانوں کے لئے اچھی صحت اور خوشحالی کے لئے دیوی کے آشیرواد کو متوجہ کرنا ہے۔
وزارت ماہی پروری، مویشی پروری و ڈیری
ماہی پروری، مویشی پالن اور ڈیری کے مرکزی وزیر جناب پرشوتم روپالا نے سوراشٹر مالدھاری سمیلن سے خطاب کیا
اس سمیلن میں معدوم ہونے کے خطرے سے دوچار مویشیوں خصوصاً ہلاری نسل کے گدھوں کے تحفظ پر غوروخوض کیا گیا
ہلاری نسل کے گدھوں کے تحفظ کے لیے ایک روڈمیپ وضع کرنا وقت کی اہم ضرورت ہے: جناب پرشوتم روپالا
مرکزی وزیر نے ’پیسٹورل بریڈس آف انڈیا‘ نامی کتاب کا اجراء کیا
نئی دہلی، 12 مارچ 2022:
ماہی پروری، مویشی پالن اور ڈیری کے مرکزی وزیر جناب پرشوتم روپالا نے آج سوراشٹر مالدھاری سمیلن سے خطاب کیا، جسے گجرات کے راجکوٹ ضلع میں اپلیٹا میں سہجیون  کے زیر اہتمام منعقد کیا گیا تھا۔ ’’سوراشٹر میں مویشی پالن کو پروان چڑھانا۔ تحفظ اور اس کی پرورش‘‘ کے عنوان سے منعقدہ اس سمیلن میں معدوم ہونے کے خطرے سے دوچار مویشیوں خصوصاً ہلاری نسل کے گدھوں کے تحفظ پر غور و خوض کیا گیا۔ 
اس سمیلن کے دوران اجتماعی کوششوں کے لیے حصہ داروں کی شراکت داری کے ساتھ ایک ایڈوائزری کمیٹی تشکیل دینے کے موضوع پر بھی تبادلہ خیالات کیے گئے ، جس کے تحت افزائش اور حفظانِ صحت کے لیے کلی طور پر وقف بنیادی ڈھانچہ کے ساتھ پروگرام اور اسکیمیں وضع کرنے کی ضرورت؛ دودھ کی معیشت پر توجہ مرکوز کرتے ہوئے روزگار سے متعلق لچکدار حکمت عملی کو فروغ دینا؛ ہلاری گدھے پالنے والوں کی مدتی حفاظت کو بہتر بنانا اور انہیں موسمیاتی چرائی اور سی ایف آر حقوق تک رسائی فراہم کرانا، جیسے امور پر گفت و شنید کی گئی۔
کمیونٹی اداروں کے کمیونٹی نمائندوں کی بڑی تعداد، مویشی پالن، ڈیری اور ماہی پروری کی وزارت، حکومت ہند کے افسران؛ مویشی پالن کا ریاستی محکمہ، حکومت گجرات کے افسران؛ گھوڑوں کے قومی تحقیقی مرکز  کے سائنس داں حضرات؛ سول سوسائٹی تنظیموں کے ریسورس پرسنز اور نمائندوں نے اس ورکشاپ میں شرکت کی۔
جناب پرشوتم روپالانے ’پیسٹورل بریڈس آف انڈیا‘ نامی کتاب کا اجراء کیا، جسے سہجیون آندن کے ذریعہ مرتب کیا گیا۔ اس پروگرام کے دوران سوراشٹر اور کچھ علاقوں کے مالدھاریوں کے ایک گروپ کے ذریعہ ’’اپیکشا  پتر‘‘ ساجھا کیا گیا۔
مویشی پالن، ماہی گیری اور ڈیری کی وزارت، حکومت ہند کی اسسٹنٹ کمشنر ڈاکٹر دیبولینا مترا نے مویشی پالن کے قومی ایجنڈے یعنی ماہی پروری، مویشی پالن اور ڈیری کی وزارت کے بارے میں تبادلہ خیالات کیے۔
کامدھینو یونیورسٹی کے وائس چانسلر ڈاکٹر کیلا والا نے ورکشاپ کا نقطہ نظر ساجھا کیا۔
اس سے قبل ورکشاپ کے شرکاء کا خیرمقدم کرتے ہوئے، سہجیون کے اگزیکیوٹیو ڈائرکٹر ڈاکٹر منوج مشرا نے کہا کہ گڈریوں نے بھارتی مویشیوں کی نسل - سرکاری طور پر تسلیم شدہ 200 نسلوں میں سے 73 – میں خاطرخواہ اضافہ کیا ہے۔ یہ نسلیں بہت خاص ہیں، جہاں ایک طرف یہ بہت چوکنا، لچکدار ، بہادر اور آزاد صفت ہیں، وہ دوسری جانب اپنے چرواہوں سے بھی خصوصی قربت رکھتی ہیں۔ ہلاری نسل کا گدھا بھی انہیں میں سے ایک ہے۔
سوراشٹر کے ہلار علاقہ کا یہ خوبصورت گدھا اس وقت معدوم ہونے کے خطرے سے دوچار ہے اور آبادی میں گرتے ہوئے رجحان کو روکنے کے لیے تحفظ کے فوری اقدامات کی ضرورت ہے۔2015 میں ہلاری گدھے اورانہیں پالنے والوں کو لے کر کیے گئے سروے میں یہ انکشاف ہوا کہ اس نسل کے 1200 گدھے موجود ہیں۔ حالانکہ، 2021۔22 میں کیے گئے ایک حالیہ سروے سے پتہ چلا ہے کہ یہ تعداد ان کے آبائی علاقوں میں گھٹ کر 439 رہ گئی ہے۔ ہلاری گدھے پالنے والوں کے ساتھ فوکس گروپ کے ذریعہ کیے گئے طویل تبادلہ خیالات کے بعد مختلف چنوتیاں سامنے آئیں۔ ان میں ، افزائش نسل کے لیے نرہلاری گدھے کی عدم دستیابی، ہلاری گدھے پالنے والوں کو مراعات حاصل نہ ہونا اور ساتھ ہی اس سلسلے میں روزگار فراہم کرانے میں آمدنی نہ ہونا ، جیسی چنوتیاں خصوصی طور پر اہمیت کی حامل ہیں۔
وزارت آیوش
ادویات کے روایتی نظام کے لیے تحقیق وترقی
حکومت ہند نے نیپال، بنگلہ دیش، ہنگری، ترینڈاڈ اور ٹوباگو، ملیشیا، موریشیس، منگولیات، ترکمانستان، میانمار، عالمی صحت تنظیم، جرمنی، ایران، ساؤ توم اور پرنسپی، اکواٹوریل جینیا، کیوبا، کولمبیا، جاپان، بولیویا، گامبیا، جمہوریہ جینیا، چین، سینٹ ونسنٹ اوردی گریناڈائنس، سورینام، برازیل اور زمبابوے کے ساتھ ملک سے ملک کے درمیان تعاون کے 25 مفاہمت ناموں پر دستخط کئے ہیں۔ ا مریکہ، جرمنی، برطانیہ، کناڈا، ملیشیا، برازیل، آسٹریلیا، آسٹریا، تاجکستان، سعودی عربیہ، اکواڈور، جاپان، انڈونیشیا، رینیونین جزیرہ، کوریا اور ہنگری کے غیر ملکی اداروں، یونیورسٹیوں، تنظیموں کے ساتھ مشترکہ تحقیق اور روایتی ادویات کے 37 مفاہمت ناموں پر دستخط کئے ہیں۔ ہنگری، لیٹویا، ماریشیس، بنگلہ دیش، روس، ویسٹ انڈیز، تھائی لینڈ، انڈونیشیا، سلووینیہ، آرمینیہ، ا رجنٹینا، ملیشیا، جنوبی افریقہ، آسٹریلیا اور میکسیکو کے غیر ملکی اداروں / یونیورسٹیوں میں، آیوش اکیڈمک چیئرس کے قیام کے لیے ، 15 مفاہمت ناموں پر دستخط کئے ہیں۔
سائنس اور صنعتی تحقیق کی کونسل کی مجاز لیباریٹری یعنی ہمالیائی حیاتیاتی-وسائل کی ٹیکنالوجی کے ادارے پالمپور نے ان شعبوں میں تعاون کے لیے چینی طبی، صحت اور بہبود کی وزارت ، تائیوان کے ساتھ ایک مفاہمت نامے پر دستخط کئے ہیں، جن میں ادویاتی جڑی بوٹیاں، بایوایکٹیو مولیکیولس، دیسی جڑی بوٹیوں کے نسخے وغیرہ شامل تھے۔
سی ایس آئی آر اور بل اور ملنڈا گیٹس فاؤنڈیشن نے اندرون ہندوستان اور بیرون ہندوستان واقع محققین کے درمیان سائنسی اور تکنیکی تحقیق کے مواقع کی نشاندہی کرنے کے لیے ایک مفاہمت پر دستخط کئے ہیں، جس میں ان شعبوں میں فاؤنڈیشن سے مالی تعاون حاصل کرنے والے اداروں کے ساتھ اشتراک بھی شامل ہے، لیکن یہ بیماری/ صحت کی ترجیحات کے لیے مخصوص ایپلی کیشنز کے ذریعے رہنمائی کے ساتھ روایتی ادویات  تک ہی محدود نہیں ہے۔
آیوش نے بین الاقوامی تعاون کے فروغ کے لیے مرکزی شعبے کی اسکیم  کے تحت ، آیوش کی وزارت، بین الاقوامی نمائشوں، تجارتی میلوں، روڈ شوز وغیرہ میں حصہ لے کر، آیوش کی بین الاقوامی تشہیر کے لیے، اپنی مصنوعات اور خدمات کو ظاہر کرنے کے لیے شو وغیرہ کرکے آیوش کے دواسازوں، کاروباریوں، آیوش اداروں اور اسپتالوں وغیرہ کی مدد کرتی ہے۔
آیوش کی وزارت کی آیوش اوشدھی گنوتّا ایوم اتپادن سموردھن یوجنا  کو 15ویں مالی دور  کے دوران ادویہ کے معیار کو بڑھانے کے لیے شروع کی گئی ہے، جس میں فارماکوویجیلینس پہل کی مرکزی شعبے کی اسکیموں کو ضم کیا گیا ہے۔آیوش کا مرکزی ادویات کا کنٹرولر اور اے ایس یو اور ایچ ادویات کاکوالٹی کنٹرول }قومی آیوش مشن کا جزو{اور معیاری بنانے، قواعد اور ضابط کے مؤثر نفاذ، مینوفیکچرنگ اور تجزیاتی جانچ کے لیے ٹیکنالوجی کی اپ گریڈیشن، سرٹیفکیشن/ ایکریڈیشن میں سہولیت کے لیے کچھ نئے عناصر کی شمولیت تربیت اور صلاحیت سازی کی سرگرمیاں ہیں جن کا مقصد ادویات کے معیاری کی یقین دہانی کرانا ہے۔
بہت چھوٹی، چھوٹی اور درمیانے درجے کی صنعتیں ، حکومت ہند کا وزیر اعظم روزگار وضع کرنے کا پروگرام ، صنعت کو آیوش سمیت تیاری اور خدمات کے شعبے کے تحت فوائد حاصل کرنے کے لیے دستیاب ہے۔ انڈین میڈیسن فارماسیوٹیکل کارپوریشن لمیٹڈ ، جو کہ آیوش کی وزارت کے تحت ایک منی رتن مرکزی شعبے کی سرکاری کمپنی  ہے، ہندوستان میں یونانی ادویہ کی تیاری کر رہی ہے۔
ہندوستان حیاتیاتی تنوع سے انتہائی مالا مال ایک ملک ہے اور بوٹینکل سروے آف انڈیا کے مطابق ، ریاست مہاراشٹر سمیت ، ملک بھر میں دواؤں کے پودے اور جڑی بوٹیوں کی 8000 سے زیادہ اقسام پائی جاتی ہیں۔
یہ معلومات آیوش کے وزیر جناب سربانند سونووال نے آج لوک سبھا میں ایک تحریری جواب میں دیں۔
جدید اور قابل تجدید توانائی کی وزارت
شمسی سیلز کی تیاری
بجلی اور ایم این آر ای کے مرکزی وزیر جناب آر کے سنگھ نےآج لوک سبھا میں ایک تحریری جواب میں بتایا کہ حکومت نے گھریلو سطح پر شمسی سیلز کی تیاری کو ترغیب دینے کے لیے کئی اقدامات کیے ہیں۔ ان کے نام ہیں:
- الیکٹرانکس اور اطلاعاتی ٹیکنالوجی کی وزارت کی ترمیم شدہ خصوصی ترغیبی پیکیج اسکیم : یہ اسکیم بنیادی طور پر سرمائے کے اخراجات کے لیے سبسڈی فراہم کرتی ہے یعنی خصوصی اقتصادی زونز  میں سرمایہ کاری کے لیے 20فیصد اور غیراقتصادی سیز میں 25فیصد۔ یہ اسکیم 31 دسمبر 2018 تک درخواستوں کے لیے کھلی تھی۔ دوسری باتوں کے ساتھ اس اسکیم میں سولر پی وی سیلز، سولر پی وی ماڈیولز، ای وی اے، بیک شیٹ اور سولر گلاس شامل ہیں۔
- گھریلو مواد کی ضرورت : نئی اور قابل تجدید توانائی کی وزارت  کی کچھ موجودہ اسکیموں کے تحت، یعنی سی پی ایس یو اسکیم فیز-II، PM-KUSUM جزو بی اور گرڈ سے منسلک روف ٹاپ سولر پروگرام فیز-II، جس میں حکومت کی طرف سے سبسڈی دی جاتی ہے، اسے سولر پی وی سیلز اور ماڈیولز کو گھریلو ذرائع سے حاصل کرنا لازمی قرار دیا گیا ہے۔
- iii. سولر پی وی سیلز اور ماڈیولز کی درآمد پر بنیادی کسٹم ڈیوٹی کا نفاذ: حکومت نے سولر پی وی سیلز اور ماڈیولز کی درآمد پر 01.04.2022 سے بنیادی کسٹم ڈیوٹی  نافذ کر دی ہے۔
- اعلی کارکردگی والے سولر پی وی ماڈیولز کے لیے پیداوار سے منسلک ترغیبی اسکیم  : بھارتی حکومت گیگا واٹ  پیمانے کی گھریلو مینوفیکچرنگ کی صلاحیت کو حاصل کرنے کے لیے، ہائی ایفینسی سولر پی وی ماڈیولز پر قومی پروگرام کے لیے اعلی کارکردگی والے سولر پی وی ماڈیولز اور سولر پی وی سیلز میں روپے کے اخراجات کے ساتھ 24,000 کروڑ روپے کی ترغیبات سے منسلک پیداواری اسکیم  کو نافذ کر رہی ہے۔اس اسکیم میں 5 سال کے بعد اعلی کارکردگی والے سولر پی وی ماڈیولز کی تیاری اور فروخت پر منتخب سولر پی وی ماڈیول مینوفیکچررز کے لیے ترغیبات سے منسلک پیداواری اسکیم  کا انتظام ہے۔
عملے، عوامی شکایات اور پنشن کی وزارت
چار لاکھ 75 ہزار سے زیادہ خالی آسامیاں جلد پُر کی جائیں گی: ڈاکٹر جتیندر سنگھ
نئی دہلی،12؍مارچ، شمال مشرقی خطے کی ترقی کے مرکزی وزیر مملکت  ، وزیراعظم کے دفتر ، عملے ، عوامی شکایات ، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے بتایا کہ چار لاکھ 75 ہزار سے زیادہ خالی آسامیوں کو جلد پر کیا جائے گا۔ انہوں نے یہ بات آج راجیہ سبھا میں ایک سوال کے تحریری جو اب میں بتائی۔
انہوں نے کہا کہ سال 20-2019 کے دوران بھرتی کرنے والی تین ایجنسیاں یونین پبلک سروس کمیشن  ، اسٹاف سلیکشن کمیشن اور ریلوے بھرتی بورڈوں نے حسب ذیل عہدوں کی بھرتی کے لئے سفارشات کی ہیں۔
|
|
یو پی ایس سی
|
|
4,399
|
|
ایس ایس سی
|
|
13,995
|
|
آر آر بی
|
|
1,16,391
|
|
میزان
|
|
1,34,785
اس کے علاوہ اسٹاف سلیکشن کمیشن ، ریلوے بھرتی بورڈس ، ڈاک کے محکمے اور دفاع کی وزارت نے اضافی 341907 خالی عہدوں کو بھرنے کا عمل شروع کردیا ہے۔
تمام وزارتوں ؍ حکومت ہند کے محکموں کو مشورہ دیا گیا ہے کہ وہ ایک مقررہ وقت میں اس طرح کی خالی آسامیوں کو پر کرنے کے لئے متعلقہ بھرتی ایجنسیوں یونین پبلک سروس کمیشن  اور اسٹاف سلیکشن کمیشن  کے لئے عہدوں کی براہ راست بھرتی کے سلسلے میں خالی عہدوں کی رپورٹنگ کے لئے پیشگی کارروائی کریں۔
حال ہی میں جنوری 2020 میں تمام وزارتوں اور حکومت کے محکموں سے درخواست کی گئی ہے کہ وہ متعلقہ وزارتوں ؍ محکموں اور اپنے منسلک دفاتر ؍ ذیلی دفاتر میں موجودہ خالی نشستوں کو پر کرنے کے لئے بر وقت کارروائی کریں۔
۔۔۔۔۔۔۔۔۔۔۔۔۔۔۔۔۔۔
U-1171
(Visitor Counter : 58
الیکٹرانکس اور اطلاعات تکنالوجی کی وزارت
ای- انوائس ایک غیر معمولی قدم ،31 اکتوبر کو ایک ماہ مکمل کیا
این آئی سی پورٹل پرتعارف کے بعد پہلے مہینے میں 27,400 ٹیکس دہندگان نے 495سے زیادہ رسیدیں حاصل کیں
اکتوبر 2020 کے دوران 641لاکھ ای-بل بنائے گئے، جو ای وے بل نظام کے ڈھائی سالہ سفر کے دوران ایک ماہ میں سے سے زیادہ بل ہیں
نئی دہلی، 02 نومبر 2020:ای۔انوائس ایک غیر معمولی قدم ہے ،جس نے 31 اکتوبر کو ایک ماہ مکمل کرلیا ہے ۔ کاروباریوں کے ایک دوسرے کے ساتھ تال میل کے طریقے میں انقلاب لانے کے لئے یہ تیار ہے۔ این آئی سی کے مطابق ،تعارف کے پہلے ماہ کے اندر ہی 27,400 ٹیکس دہندگان کی جانب سے این آئی سی پورٹل پر 495سے زیادہ رسیدیں حاصل کی گئیں۔
ای- انوائس سسٹم ، جو جی ایس ٹی کے نظام میں ایک گیم چینجر یا پاسہ پلٹنے والا ثابت ہوا ہے۔ یکم اکتوبر 2020 کو لانچ کیا گیا تھا۔اس کا مقصد مالی سال میں مجموعی 500 کروڑروپے کے ٹرن اوور کا روبار حاصل کرنا تھا۔
یہ کاروبارکرنے میں مزیدآسانی پیداکرنے کے ہندوستان کے سفر میں ایک اور سنگ میل ثابت ہوا ہے۔ انوائس رجسٹریشن پورٹل کے ذریعہ حاصل کردہ ڈیٹا جی ایس ٹی آر ٹیکس دہندگان کی جی ایس ٹی آر -1 ریٹرن میں بغیرکسی رکاوٹ کے جی ایس ٹی کامن پورٹل , میں بہہ جائے گا اور اس طرح تعمیل یعنی کمپلائنس کے بوجھ کو کم کرے گا۔
یکم اکتوبر 2020 کو 8.4 لاکھ ای-رسیدوں کے ساتھ ، اس کا استعمال بڑھتا گیا اور 31 اکتوبر 2020 کو ایک ہی دن میں سب سے زیادہ 35 لاکھ رسیدیں بنائی گئیں۔اس طرح اکتوبر ماہ کے دوران 641 لاکھ ای – وے بل تیار کئے گئے  اس نظام کی مضبوطی کو ظاہر کرتا ہے۔
زراعت اور کاشتکاروں کی فلاح و بہبود کی وزارت
کسانوں کا ڈاٹا بینک
نئی دہلی، 10 دسمبر /زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ زراعت کو اپریشن اور کسانوں کی بہبود کے محکمہ نے پورے ملک کے لئے اسکیموں کی بہتر منصوبہ بندی ، نگرانی ، حکمتِ عملی اور نفاذ کے لئے کسانوں کا ایک جامع ڈاٹا بیس تیار کرنے کے لئے ایک ٹاسک فورس کی تشکیل کی ہے ۔
کسانوں کے اِس سینٹرلائزڈ ڈاٹا بیس کو مختلف سرگرمیوں ، مثلاً سوئل ہیلتھ کارڈ جاری کرنے ، کسانوں کو فصلوں سے متعلق مشورے جاری کرنے ، منصوبے کے مطابق زراعت ، ای – گورننس کی آسانی فراہم کرانے کے لئے کسانوں کو اسمارٹ کارڈ ، فصل بیمہ ، معاوضے کے دعووں کے نپٹارے ، زراعتی سبسڈی ادا کرنے ، کمیونٹی / گاؤں کے ریسورس سینٹر وغیرہ کے لئے استعمال کیا جائے گا ۔
فی الحال ، ملک میں کسانوں کا سینٹرلائزڈ ڈاٹا بیس تیار نہیں کیا گیا ہے لیکن پی ایم کسان کے تحت ملک بھر میں 90165852 کسانوں کو 30 نومبر ، 2019 ء تک رجسٹر کیا گیا ہے ، جن میں سے 5813813 کسان راجستھان میں رجسٹر کئے گئے ہیں ۔
۔ ۔ ۔ ۔
U. No. 5701
(Visitor Counter : 36
وزارت دفاع
آئی این ایس ترشول 
ہندوستان اور اافریقہ تعلقات کو مزید مستحکم کرنے کی غرض سےہندوستانی بحریہ نے اس براعظم کے 5 ممالک کے اپنے دورے کا آغاز کیا کیونکہ ہندوستانی بحریہ کے جہاز ترشول نے کیپٹن کپل کوشک کی سربراہی میں 26 سے 29 مئی 2023 تک کینیا کےممباسا میں پورٹ کال کی۔یہ دورہ ہندوستان کے اپنے سمندری پڑوسیوں کے ساتھ خوشگوار تعلقات کی عکاسی کرتا ہے اور عزت مآب وزرائے اعظم کے ویژن ساگر ۔سیکورٹی اور خطے میں سب کے لیے ترقی کے ساتھ بھی ہم آہنگ ہے۔
پورٹ کال کے دوران، ہندوستان اور کینیا کی بحریہ کے عملےنے وسیع پیمانے پر پیشہ ورانہ بات چیت، ڈیک وزٹ اور کھیلوں کے تبادلے میں حصہ لیا جس کا مقصد تعاون اور باہمی مفاہمت کو بڑھانا تھا۔
27 مئی 2023 کو، دونوں بحریہ کے اہلکاروں نے 21 جون 2023 کو دنیا بھر میں منائے جانے والے یوگ کے 9ویں بین الاقوامی دن  کے لیے کرٹین ریزر کے طور پربحری اڈے ، ممباسا میں ایک یوگا سیشن میں مشترکہ طور پر حصہ لیا۔ ہندوستان کے اتحادکو نمایاں کرنے اور تمام دوست ممالک تک پہنچنے کی غرض سےایک 'اوشین رنگ آف یوگا' تجویز کیا گیا ہے، جس میں غیر ملکی بندرگاہوں پر یوگا کا مظاہرہ کیا جائے گا۔ دونوں ملکوں کی بحریہ کےجوانوں نے دوستانہ والی بال میچ میں بھی حصہ لیا۔
یہ جہاز 27 اور 28 مئی 2023 کو زائرین کے لیے کھلا تھا۔ 28 مئی 23 کو 'آئی لینڈ مسلم گرلز یتیم خانہ' میں ہندوستانی بحریہ کے اہلکاروں کی طرف سے ایک میڈیکل آؤٹ ریچ کیمپ بھی لگایا گیا، جس میں بچوں کی عمومی صحت کی جانچ کی گئی۔
29 مئی 2023 کو، جہاز نے کینیا کی بحریہ کے جہاز جسیری کے ساتھ میری ٹائم پارٹنرشپ مشق میں حصہ لیا۔
آئی این ایس ترشول، جوتلوار کلاس کا دوسراجہاز ہے 25 جون 2003 کو ہندوستانی بحریہ میں شامل کیا گیا تھا۔ یہ جہاز تقریباً 3,700 ٹن سامان لانےلےجانے کی صلاحیت رکھتا ہے، جس کی لمبائی 125 میٹر ہے اور یہ 30 ناٹ تک رفتار کی صلاحیت رکھتا ہے۔ یہ جہاز ہتھیاروں اور سینسروں کی ایک ورسٹائل صف سے لیس ہے اور اس میں کثیر کردار والے ہیلی کاپٹر لے جائے جا سکتے ہیں جو جہاز کو وسیع رینج میں کردار ادا کرنے کے قابل بناتا ہے۔اس جہاز میں 30 افسران اور 300 ملاحوں کا عملہ سوار ہے۔
وزارت دفاع
وزیردفاع راج ناتھ سنگھ نے روس کے دورے کے دوران سب سے پہلے مہاتماگاندھی کو خراج عقیدت پیش کیا
نئی دہلی ،5 نومبر :وزیردفاع جناب راج ناتھ سنگھ نے آج ماسکومیں ہندوستان کے سفارتخانے کے حدود میں بابائے قوم مہاتماگاندھی کو گلہائے عقیدت پیش کیا۔ روس کے اپنے سرکاری دورے کے دوران ماسکوپہنچنے کے بعد جناب راج ناتھ سنگھ نے ہندوستان کے سفارتخانے جاکر سب سے پہلے گاندھی جی کو ان کے مجسمے پرپھول مالاپہنا کرانھیں خراج عقیدت پیش کیا۔ جناب راج ناتھ سنگھ کا یہ دورہ 7نومبر ، 2019 تک ہے وہ 5نومبر کو نئی دہلی سے ماسکوکے لئے روانہ ہوئے تھے ۔
‘‘مہاتماگاندھی کو زبردست خراج عقیدت پیش کرنے کے بعد وزیردفاع راج ناتھ سنگھ نے ٹویٹ کیاکہ چونکہ پوری دنیا ان کی 150ویں جینتی ورش منارہی ہے’’لہذا آیئے ہم سب گاندھیائی سوچ اور گاندھی جی کے زندگی کے اصولوں سے تحریک لے کر اس کرہ ٔارض پرپائیدارترقی اورامن لانے کے لئے خود کو وقف کریں ۔
بعدمیں آج بھارتی وقت کے مطابق رات 8.15بجے وزیردفاع روس کے صنعت وتجارت کے وزیرڈینس منتوروف کے ساتھ میٹنگ کریں گے اور ہند ۔روس دفاعی صنعتی تعاون کانفرنس کا مشترکہ افتتاح کریں گے ۔ کانفرنس میں ہند اورروس کے درمیان دفاعی صنعتی تعاون کو فروغ دینے کے طورطریقوں پرتبادلہ خیال کیاجائے گا اورمیک ۔ان۔ انڈیا پروگرام کے تحت دفاعی صنعت ہندوستان میں سرمایہ کاری اورٹکنالوجی کی منتقلی کے سلسلے میں بھی گفتگوہوگی ۔
وزیردفاع جناب راج ناتھ سنگھ 6نومبر ، 2019کو فوج سے متعلق 19ویں ہند۔ روس بین حکومتی کمیشن اور فوجی تکنیکی تعاون کی مشترکہ صدارت کریں گے ۔
توقع ہے کہ وزیردفاع فوج سے فوج کے درمیان تعاون کے تمام شعبوں اور دفاعی صنعت کے تعاون پر روس کے وزیر دفاع جنرل سرگئی شوئی گو کے ساتھ وسیع ترتبادلہ خیال کریں گے ۔
اپنے دورے کے دوران جناب راج ناتھ سنگھ سینٹ پیٹربرگ بھی جائیں گے جہاں وہ ان فوجیوں اور سویلینس کا اعزاز کرنے کے لئے پسکاریووسکی میموریل سیمٹری میں گلہائے عقیدت پیش کریں گے جنھوں نے دوسری جنگ عظیم کے دوران اپنی جانیں قربان کی تھیں ۔ جناب راج ناتھ سنگھ سینٹ پیٹرس برگ میں اوراس کے اطراف روس کی دفاعی پیداوار کی تنصیبات کا دورہ بھی کرسکتے ہیں ۔
وزارت آیوش
مرکزی کابینہ نے ’نارتھ ایسٹرن انسٹی ٹیوٹ آف فوک میڈیسن‘  کا نام اور مینڈٹ ’نارتھ ایسٹرن انسٹی ٹیوٹ آف آیوروید اینڈ فوک میڈیسن ریسرچ‘  کے طور پر بدلنے کو منظوری دی
وزیر اعظم جناب نریندر مودی کی زیر صدارت مرکزی کابینہ نے آج ’نارتھ ایسٹرن انسٹی ٹیوٹ آف فوک میڈیسن‘  کا نام اور مینڈٹ ’نارتھ ایسٹرن انسٹی ٹیوٹ آف آیوروید اینڈ فوک میڈیسن ریسرچ‘  کے طور پر بدلنے کو اپنی منظوری دے دی ہے۔
تفصیلات:
وقت کی مانگ کو ذہن میں رکھتے ہوئے، پاسی گھاٹ، اروناچل پردیش میں آیوروید اور فوک میڈیسن میں معیاری تعلیم اور تحقیق فراہم کرنے کے لیے ’نارتھ ایسٹرن انسٹی ٹیوٹ آف فوک میڈیسن‘  کا نام اور مینڈٹ ’نارتھ ایسٹرن انسٹی ٹیوٹ آف آیوروید اینڈ فوک میڈیسن ریسرچ‘  میں بدلنے کی تجویز کو منظوری دے دی گئی۔ ساتھ ہی اہم تبدیلیاں میمورنڈم آف ایسوسی ایشن اور قواعد و ضوابط میں بھی کی جائیں گی۔
اثرات:
آیوروید اور فوک میڈیسن میں معیاری تعلیم و تحقیق فراہم کرنے کے لیے ادارہ کے مینڈٹ میں آیوروید کو شامل کرنا شمال مشرقی خطہ کے لوگوں کے لیے انتہائی مفید ہوگا۔ ادارہ نہ صرف بھارت میں بلکہ پڑوسی ممالک جیسے تبت، بھوٹان، منگولیا، نیپال، چین اور دیگر وسط ایشیائی ممالک میں آیوروید اور فوک میڈیسن کے طلبہ کے لیے بھی موقع فراہم کرے گا۔
پس منظر:
این ای آئی ایف ایم، پاسی گھاٹ کا قیام روایتی علاقائی طب اور خطہ کی صحت سے متعلق روایات کی نظام پر مبنی تحقیق، دستاویز بندی اور سند کاری کے لیے عمل میں آیا تھا۔ جن مقاصد کے لیے اس ادارہ کو قائم کیا گیا تھا، ان میں فوک میڈیسن کے تمام پہلوؤں کے لیے ایک سرکردہ تحقیقی مرکز کے طور پر کام کرنا، روایتی معالجوں اور سائنسی تحقیق، سروے، دستاویز کاری اور فوک میڈیسن کے طریقوں کی تصدیق، صحت عامہ کی نگرانی اور مستقبل میں تحقیق وغیرہ میں متوقع استعمال کے لیے علاج اور تھیراپی کے درمیان انٹرفیس تیار کرنا شامل ہے۔
سائنس اور ٹیکنالوجی کی وزارت
برہمپتر دریا کی وادی پر زمین کی سطح کے قریب اوزون کی وجہ سے لوگوں کی صحت سے متعلق خوشخبری
نئی دہلی، 05 ستمبر ، 2020 / برہمپتر وادی کے لیے ایک اچھی خبر ہے ۔محققین کو پتا چلا ہے کہ بھارت میں دیگر شہری جگہوں کی بنسبت بھارت کے شمال مشرقی کونے میں زمین کی سطح کے قریب ، کافی نیچے اوزون جمع ہو گئی ہے۔
آریہ بھٹ ریسرچ انسٹی ٹیوٹ آف آبزرویشنل سائنسز ، نینی تال کے سائنسدانوں نے جو حکومت ہند کے سائنس و ٹکنالوجی کے محکمے کے تحت ایک خود مختار تحقیقی ادارہ ہے ، برہمپتر دریا کی وادی میں زمین کی سطح کے قریب اوزون کا پتہ لگایا ہے اور بھارت کے دیگر شہری مقامات کے مقابلے گواہاٹی پر نسبتاً نیچے کی طرف اوزون کا پتہ لگایا ہے۔ اُس کے موجودہ کام کو حال ہی میں ‘ایٹموسفیئرک پولیوشن ریسرچ’ جریدے میں شائع کیا گیا ہے۔
ٹروسفورک، یا زمین کی سطح کی اوزون، نائیٹروزن کے آکسائڈ  اور متلون آرگینک کمپاؤنڈز  کے درمیان کیمیاوی رد عمل سے پیدا ہوتی ہے۔ یہ عام طور پر اُس وقت بڑھ جاتی ہے جب کاروں ، بجلی پلانٹس ، صنعتی بوائلرز ، تیل پاس کرنے کے کارخانے ، کیمیاوی پلانٹس اور دیگر اشیاء کیمیاوی طور پر سورج کی روشنی کے ساتھ رد عمل کرتی ہے ، جس کا اثر انسانی صحت پر پڑتا ہے۔
ڈاکٹر امیش چندر دُمکا  کی قیادت میں ڈاکٹر اے ایس گوتم ، ڈاکٹر سریش تیواڑی  اور پروفیسر فلیپ کے۔ ہوپکے  اور پروفیسر آر کے چکربرتی  اور دیگر ٹیم ارکان کے تعاون کے ساتھ برہمپتر دریا کی وادی کے خطے پر اوزون اور دیگر فضائی آلودگی کے فرق کا تجزیہ کیا۔ اس نے موسمی ، ہفتے کے دن اور اوزون کی خاصیتوں کا جائزہ لیا تاکہ اوزون کی مضر صحت گیسوں کے اخراج کی نشاندہی کی جا سکے۔
اس مطالعے میں نائیٹرک آکسائڈ ، نائیٹروجن ڈائی آکسائڈ اور اوزون کنسنٹریشن کی گئی جانچ سے پتہ چلا ہے کہ اس جگہ پر قریب کی بڑی قومی شاہراہ جیسے لوکل ذرائع کا کافی زیادہ اثر ہے۔ دن کی روشنی کے اوقات میں یہ مقام تقریباً فوٹو - اسٹیشنری حالت میں ہوتا ہے، جس سے اوزون کنسنٹریشن پر آرگینک اقسام پر کم اثر کا پتہ چلتا ہے۔

ڈاکٹر امیش چندر دمکا ) اورڈاکٹر سریش تیواڑی  سے مزید تفصیلات کے لیے رابطہ کیا جا سکتا ہے۔
تصویر 1 : ہفتے کے گھنٹوں کے کام کے طور پر میڈین اوزون کنسنٹریشن ایرر بارز 25 ویں اور 27ویں پرسنٹائل ویلیوز کی نمائندگی کرتی ہیں 
تصویر 2 : 03 ، سی او  ، سی او 2  ، این او ایکس  ، سی ایچ 4  اور این ایم ایچ سی  کی روزانہ اور 20 دن کی محرک اوسط جو گواہاٹی میں یکم جنوری 2013 سے 20 جون 2014 تک رہی ہے۔ بشکریہ دمکا :ای ٹی اے ایل ۔ 2020، ایٹماسفیئرک پولیوشن ریسرچ؛ ; https://doi.org/10.1016/j.apr.2019.12.013)
تصویر نمبر 3 : آئی جی پی  اور گواہاٹی  پر اوزون کا خلائی فرق۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔06
U – 5129
(Visitor Counter : 148
صدر جمہوریہ کا سکریٹریٹ
بھارت کے صدر جمہوریہ نے شہری اعزازات تقریب-دوم میں سال 2020 کیلئے تین پدم وبھوشن، آٹھ پدم بھوشن اور 61پدم شری اعزازات عطا کیے
نئی دہلی:8 نومبر،2021۔بھارت کے صدر جمہوریہ جناب رام ناتھ کووند نے آج شام  راشٹرپتی بھون میں سال 2020 کیلئے شہری اعزازات تقریب II میں تین پدم وبھوشن، آٹھ پدم بھوشن اور 61 پدم شری اعزازات عطا کیے۔ اس موقع پر بھارت کے نائب صدر جمہوریہ، وزیراعظم، اُمور داخلہ کے مرکزی وزیر اور دیگر اہم شخصیات موجود تھیں۔
اعزاز یافتگان کی فہرست اور تقریب کی تصاویر منسلک کی گئی ہیں:
-----------------------
ش ح۔س ب۔ ع ن
U NO: 12646
(Visitor Counter : 122